Google-søk, YouTube, Google Maps, Gmail, Google Disk, Google Foto - sjansen er stor for at du bruker minst én av disse - eller andre Google-tjenester hyppig. Da er det greit å være klar over at all aktiviteten din blir lagret hos nettgiganten.

Dette får naturlig nok varsellampene til å lyse hos mange, mens Google selv bedyrer at eneste årsaken til å samle opplysninger om deg, er å gjøre tjenestene mer treffsikre for deg.

Søkbar og tilgjengelig liste

En annen «gevinst» er at all denne aktiviteten også er tilgjengelig og søkbar for deg, på nettsiden Min aktivitet.

Bruker du for eksempel Google Chrome som nettleser, kan du her se hva du har søkt etter, hvilke nettsteder du har vært innom og hvilke annonser du har klikket på:

Mobilen avslører «alt»

Bruker du en Google-tjeneste på mobilen (eller har en Android-mobil), finner du detaljerte opplysninger om hvor du har vært - for eksempel på en spesiell dato, og bruker du Google Foto kan du samtidig se hvilke bilder du har tatt - og hvor.

Avhengig av hvor mange Google-tjenester du har benyttet og hvor hyppig du har brukt dem, kan informasjonen være til dels skremmende detaljert:

ALLE DETALJER: 11. august var jeg på Obs Bygg i 17 minutter. Deretter kjørte jeg 900 meter med bil, før jeg tok turen innom Norrøna-butikken. På kvelden gikk jeg en tur på 2,3 kilometer i skogen, og tok tre bilder. Alle bevegelsene ser jeg i kartet til høyre. (Skjermdump) Vis mer

Uansett Googles intensjoner; havner denne personlige informasjonen i gale hender, kan det få uønskede konsekvenser for den berørte. Derfor er det viktig å følge disse rådene og slette informasjon fra listen som du ikke ønsker skal være lagret om deg.

Slik sletter du dataene

Gå til Min aktivitet , logg eventuelt inn med din Google-bruker hvis du ikke allerede er innlogget

, logg eventuelt inn med din Google-bruker hvis du ikke allerede er innlogget Klikk på Slett aktivitet etter i venstremenyen

i venstremenyen Velg hvilket tidsrom du vil slette data for, eller velg Alltid i feltet for å slette alt. Du kan også velge å slette data i én Google-tjeneste av gangen.

Opplysninger som lagres hos Google: Ting du søker etter

Nettstedene du besøker

Videoene du ser på

Annonsene du klikker eller trykker på

Posisjonen din

Enhetsinformasjonen din

IP-adressen og data fra informasjonskapsler

E-post du sender og mottar i Gmail

Kontakter du legger til

Kalenderaktiviteter

Bilder og videoer du laster opp



Google-dokumenter, -regneark og -presentasjoner på Disk



I tillegg kommer grunnleggende informasjon som:





I tillegg kommer grunnleggende informasjon som: Navn

E-postadresse og passord

Fødselsdag

Kjønn

Telefonnummer

Land



(Kilde: Google)

Deler av saken har vært publisert tidligere. Sist oppdatert 12. september 2020

Få også med deg denne: